Diari Oficial de la Generalitat Valenciana


Sumari del DOGV 8398, del 05-10-2018 (2018/8838)

Notificació de la interlocutòria dictada en el procediment d'adopció número 1462/2017.
--------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8838


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 1462/2017. [2018/8838]  
Procediment: adopció número1462/2017.  
De: Generalitat Valenciana.  
Contra: Delia Subtirel.  
En aquest procediment d'adopció seguit a instàncies de Generalitat Valenciana contra Delia Subtirel, s'ha dictat la interlocutòria que literalment diu el següent:  
  
«Interlocutòria número 352/2018  
Castelló de la Plana, 14 de setembre de 2018  
Antecedents de fet  
Primer. En data 7 de novembre de 2017, la lletrada habilitada de la Generalitat Valenciana, en representació de l'entitat pública a què es refereixen els articles 175 i següents del Codi Civil en la redacció que en dona la Llei 26/2015, de 28 de juliol, de modificació del sistema de protecció a la infància i l'adolescència, va presentar una sol·licitud de proposta prèvia d'adopció de la menor d'edat [?] (posteriorment inscrita com [...]).  
Segon. Admesa a tràmit la sol·licitud, es va registrar amb el número 1462/2017 i es va prescindir del tràmit d'audiència de la mare biològica de conformitat amb l'article 38.3 de la Llei de jurisdicció voluntària, atés que no ha pogut ser localitzada (la filiació paterna era desconeguda) i van prestar el seu consentiment els adoptants.  
Tercer. El Ministeri Fiscal va informar en el sentit de considerar procedent l'adopció de la menor d'edat, segons informe de data 10 de setembre de 2018.  
Part dispositiva  
En atenció a allò que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, disposa l'adopció de la menor d'edat [...] (nascuda a Castelló de la Plana, en data 21 de desembre de 2016 i inscrita en el Registre Civil de la dita població, en la secció I, al tom 833, pàgina 25) en favor de la família proposada pel Consell d'Adopció de Menors (expedient núm. 406.17.2009), tot això en interés de la menor.  
Determineu els cognoms de la menor en la forma legalment establida.  
Una vegada siga ferma aquesta resolució, notifiqueu-la mitjançant un exhort a l'encarregat del Registre Civil de Castelló de la Plana a fi que procedisca a la inscripció de l'adopció al marge de la inscripció de naixement de l'adoptada, després de la qual cosa s'arxivarà aquest expedient.  
Notifiqueu aquesta resolució al promotor de l'expedient, a la mare biològica i al Ministeri Fiscal, i feu-los saber que en contra es pot interposar un recurs d'apel·lació en el termini de vint dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Uniu aquesta resolució al llibre d'interlocutòries definitives d'aquest jutjat i deixeu-ne un testimoniatge en les actuacions.  
Aquesta és la meua interlocutòria, que pronuncie, mane i firme.»  
  
I atés que la mare biològica, Delia Subtirel, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 14 de setembre de 2018.- El lletrat de l'Administració de justícia: Pedro Moya Donate.